
Здравейте!  

Наследих няколко декара земеделска земя и искам да ги отдам под наем на арендатор за срок от 1 стопанска година. Договорът ме устройва и доколкото се запознах със закона, за този договор не е нужна нотариална заверка, вадене на скици и т.н.  

Проблемът е, че арендаторът ми иска копие на нотариален акт (какъвто притежавам) и всичките ми лични данни като ЕГН, адрес и т.н.  

В договора съм упоменала номерата на имотите, площта им и категорията.  

Притеснявам се да давам копие на акт и други лични данни, за да не стане някоя имотна измама.  

Трябва ли да му давам тези документи задължително при сключване на такъв тип договор за наем за една година или когато го занесе в местната служба по земеделие, там ще му потвърдят, че земите са мои и не се обработват от друг човек.  

Между другото той ми обясни, че нямало нужда да се носи копие на този договор в поземлена комисия, което допълнително събужда притесненията ми. Друг арендатор в това село няма.  

Благодаря Ви за отделеното време и внимание, благодаря Ви и че сте създали тази платформа, за да могат хора, които нямат достатъчно финансови възможности да получат правна помощ и информация, за да не стават жертви на измами.


 

Сключване на договор за наем на земеделска земя за 1 година
===========================================================

 

Здравейте,


минималният срок за сключване на договор за аренда съгласно Закона за арендата в земеделието е 5 години, т.е. няма как да сключите договор за по-кратък срок. Естествено следва да представите копие на нотариалния си акт и лични данни, за да бъде съставен договорът. Препоръчително е адвокат да прегледа същият. 


Поздрави,  

адв. Николина Митова  

тел. 0898 303092




Въпросът ми е за договор за НАЕМ на земеделска земя за една стопанска година, а не за аренда.




Дали е договор за наем или договор за аренда – останалата част от отговора ми важи и за него, а именно че няма как да не предоставите личните си данни и копие от нотариалния акт, както и че адвокат следва да състави или да прегледа договора.


